Βούλα Πατουλίδου

Η Βούλα (Παρασκευή) Πατουλίδου είναι η πρώτη γυναίκα χρυσή Ολυμπιονίκης στην Ελλάδα. Ήταν μέλος της ολυμπιακής ομάδας στίβου σε πέντε Ολυμπιάδες (1988, 1992, 1996, 2000, 2004). Ως αθλήτρια, ήταν μέλος του Ηρακλή και του ΠΑΟΚ. Σήμερα διατελεί Αντιπεριφερειάρχης της περιφερειακής ενότητας Θεσσαλονίκης.

 Γεννήθηκε στον Τριπόταμο Φλώρινας. Είναι πτυχιούχος του Τμήματος Επιστήμης Φυσικής Αγωγής και Αθλητισμού (Τ.Ε.Φ.Α.Α.). Κατέχει μεταπτυχιακό τίτλο σπουδών στη Δημόσια Διοίκηση. Φέρει το βαθμό της υποπλοιάρχου του Ελληνικού Πολεμικού Ναυτικού. Στη πρώτη της συμμετοχή σε Ολυμπιακούς Αγώνες, το 1988 στη Σεούλ, κατέλαβε τη 15η θέση στα 100μ. Στις 5 Αυγούστου του 1992, κατέκτησε το χρυσό ολυμπιακό μετάλλιο στη Βαρκελώνη στα 100 μ. εμπόδια με επίδοση 12.64, φωνάζοντας Για την Ελλάδα, ρε γαμώτο!. Επρόκειτο για το πρώτο χρυσό μετάλλιο της Ελλάδας στον στίβο από το 1912. Δύο χρόνια νωρίτερα, στους Βαλκανικούς Αγώνες, πήρε χρυσό μετάλλιο στα 100 μ. και στα 100 μ. με εμπόδια. Στους Μεσογειακούς Αγώνες του 1991 κέρδισε το χρυσό μετάλλιο στα 100 μ. Μετά τη νίκη της στη Βαρκελώνη άλλαξε άθλημα και αγωνίστηκε στο μήκος, όπου έκανε ατομική επίδοση 6.71 το 1995. Το 1996, στους Ολυμπιακούς Αγώνες της Ατλάντας, η Πατουλίδου ήρθε δέκατη στον τελικό του μήκους. Διακρίθηκε αρκετές φορές στο Πανελλήνιο Πρωτάθλημα Στίβου. Ήταν πρώτη στο Μπρούνο Τζάουλι το 1995 στα 100 μ. εμπόδια, στους Βαλκανικούς το 1990 στα 100 μ. και στα 100 μ. εμπόδια και στους Βαλκανικούς το 1994 στο άλμα εις μήκος. Από το 2000 επέστρεψε στα 100 και τα 60μ. και το καλοκαίρι του 2000 συμμετείχε στην τέταρτη Ολυμπιάδα της καριέρας της, στο Σύδνεϋ με την ομάδα σκυταλοδρομίας 400 x 100. Το 2001 έφτασε ως τους ημιτελικούς του Παγκοσμίου Πρωταθλήματος Κλειστού στίβου. Ήταν μέλος και της ολυμπιακής ομάδας του 2004, στα 4 Χ 100μ. Στις 9 Δεκεμβρίου του 2004 ανακοίνωσε την απόσυρσή της από την ενεργό δράση. Λίγο μετά εισήλθε στο στίβο της πολιτικής. Ήταν υποψήφια Νομάρχης στη Θεσσαλονίκη το 2006, όπου πήρε το ποσοστό του 32%. Στις 27 Ιουνίου 2006 παρουσίασε το συνδυασμό της "Για τη Θεσσαλονίκη".Στις περιφερειακές εκλογές, που διεξήχθησαν στις 18 Μαΐου 2014 και στις 25 Μαΐου 2014 συμμετείχε στον συνδυασμό Απόστολος Τζιτζικώστας "Αλληλεγγύη Σύγχρονη Ανθρώπινη Μακεδονία" και εξελέγη Αντιπεριφερειάρχης της Μητροπολιτικής Ενότητας Θεσσαλονίκης. Επανεξελέγη το 2019 με περίπου 42.000 ψήφους, πρώτη σε σταυρούς σε όλη την Ελλάδα. Ολυμπιακοί Αγώνες Σεούλ 1988 100 ΜΕΤΡΑ / 11.85 (Ημιτελικός), Θέση: 15ηΒαρκελώνη 1992 100 ΜΕΤΡΑ ΕΜΠΟΔΙΑ/ 12.64 (Τελικός - Πανελλήνιο ρεκόρ), Θέση: 1ηΑτλάντα 1996 ΑΛΜΑ ΕΙΣ ΜΗΚΟΣ/ 6,37 (Τελικός), Θέση:Σίδνεϋ 2000 4Χ100 ΜΕΤΡΑ/ 43.53 (Ημιτελικός), Θέση: 100 ΜΕΤΡΑ/ 11.65 (Προκριματικός)Άλλες διακρίσεις 1η (Μεσογειακοί 1991)/100 ΜΕΤΡΑ 2η (Μεσογειακοί 1991)/100 ΜΕΤΡΑ ΕΜΠΟΔΙΑ 1η (Βαλκανικοί 1990)/100 ΜΕΤΡΑ 1η (Βαλκανικοί 1990)/100 ΜΕΤΡΑ ΕΜΠΟΔΙΑ 1η (Βαλκανικοί 1994)/ΑΛΜΑ ΕΙΣ ΜΗΚΟΣ 1η (Βαλκανικοί 2000)/4Χ100 ΜΕΤΡΑ 2η (Βαλκανικοί 1992)/100 ΜΕΤΡΑ 2η (Βαλκανικοί 1992)/4Χ100 ΜΕΤΡΑ 3η (Βαλκανικοί 1989)/ΑΛΜΑ ΕΙΣ ΜΗΚΟΣ 1η (Πανελλήνιοι 1988)/100 ΜΕΤΡΑ 1η (Πανελλήνιοι 1989)/100 ΜΕΤΡΑ 1η (Πανελλήνιοι 1989)/100 ΜΕΤΡΑ ΕΜΠΟΔΙΑ 1η (Πανελλήνιοι 1990)/100 ΜΕΤΡΑ ΕΜΠΟΔΙΑ, 1η (Πανελλήνιοι 1990)/100 ΜΕΤΡΑ 1η (Πανελλήνιοι 1992)/100 ΜΕΤΡΑ 1η (Πανελλήνιοι 1992)/100 ΜΕΤΡΑ ΕΜΠΟΔΙΑ 1η (Πανελλήνιοι 1994)/ΑΛΜΑ ΕΙΣ ΜΗΚΟΣ 1η (Πανελλήνιοι Κλειστού 2001)/60 ΜΕΤΡΑ Προσωπική σελίδα . https://web.archive.org/web/20140517165341/http://olympionikes.gr/ Βούλα Πατουλίδου (Αρχείο ντοκιμαντέρ της ΕΡΤ)